Metropolisie wat Kymie du Toit aftrek, aangekla | Maroela Media
Die lede van die Tshwane-metropolisiedepartement (TMPD) wat Kymie du Toit in Desember 2019 glo uit haar motor gepluk, rondgestamp en daarna met boeie in 'n gemerkte bussie gestop het, gaan vervolg word op klagtes van aanranding.
Die dossier is Maandag na die landdroshof in Hatfield oorgeplaas en die verdagtes sal gedagvaar word nadat 'n hofdatum vir hul eerste verskyning bepaal is.
AfriForum se privaatvervolgingseenheid het verlede jaar by Du Toit se saak betrokke geraak deur haar by te staan met die strafregtelike klagtes wat sy teen die betrokke beamptes gelê het.
Die beweerde onbehoorlike optrede van die TMPD-beamptes het die aand van 26 November 2019 by 'n vulstasie in Moreletapark plaasgevind. Dit volg nadat sy vroeër die aand nie vir hulle wou aftrek toe hulle haar beduie het om te stop nie.
Omdat sy in die verlede al aangeval is deur skelms wat hulle as polisiebeamptes voorgedoen het, het sy eerder by die naaste vulstasie, wat 'n verligte openbare plek is, gaan stilhou.
Volgens adv. Gerrie Nel, hoof van AfriForum se privaatvervolgingseenheid, het die beeldmateriaal van die insident opslae gemaak. Hy sê instellings soos die metropolisie en die polisie bestaan met die doel om die burgery te beskerm, maar dit blyk egter dat sommige beamptes die teenoorgestelde doen.
"Beamptes wat skynbaar hulle mag misbruik, moet daarvoor verantwoordbaar gehou word. Die privaatvervolgingseenheid sal daarom voortgaan om Kymie te ondersteun deur die hofverrigtinge te monitor om seker te maak dat geregtigheid geskied. Ons sal nie moeg word om te sorg dat die strafregstelsel behoorlik funksioneer nie," het Nel gesê.
Natasha Venter, adviseur by AfriForum se privaatvervolgingseenheid, sê die samelewing kan nie bekostig dat wetstoepassers, wat veronderstel is om die wet af te dwing, dit ten koste van wetsgehoorsame burgers verbreek nie.
"Wanneer 'n vrou alleen in die nag vreesbevange is om deur die verkeerspolisie afgetrek te word, is dit 'n aanklag teen die verkeerspolisie en die samelewing se vertroue in die bona fides van hul voornemens. Ons hoop dat hierdie saak ander wetstoepassers, wat hulself skuldig maak aan magsvergrype, sal laat herbesin oor die wyse waarop hulle wetsgehoorsame burgers hanteer," sê Venter.
AfriForum Kymie du Toit TMPD
'Verplig inenting, beperkings vir ongeëntes' – Nedlac
Die stads polisie dink hulle is die wet en alles magtig — tyd dat hulle ontbind word !!!
Dis n kwade dag wanneer polisie beamptes, hetsy SAPD of Metro, hul mag gebruik omdat hulle in hul eer gekrenk is is en rassisties teenoor n vreesbevange blanke vrou optree.
HIer gaan soos baie ander sake, niks van kom nie. Dis swart beamptes teen 'n wit vrou, sal net herhaaldelik uitgestel word soos die malema saak. was dit tog nou wit beamptes teen 'n swart vrou was die beamptes teen die tyd toegesluit en as die grootste rassiste uitgemaak!!!!!!!!!!!!!
Jy moet ingeteken wees om te stem50-4Jy moet ingeteken wees om te stem
Wanneer jy iemand se ware karakter wil waarneem, gee hom 'n magsposisie.
Sterkte met die saak.
Die mense wat deesdae in die polisie / EMPD werk dink hulle kan met die gewone persoon op straat net maak wat hul wil want hul dink ons is benede hulle.